Lars Oftedal (1877–1932)

Lars Oftedal (født 3. januar 1877 i Stavanger, død 19. april  1932) var en norsk avisredaktør og statsråd for partiet Venstre.Vilhelm Haffner: Stortinget og statsrådet 1915–1945, bind 1, Oslo 1949, side 549–550.

Lars Oftedal var statsråd i Sosialdepartementet i Otto Albert Blehrs andre regjering som tiltrådte 22. juni 1921. Fra 20. oktober 1922 ble han flyttet til Handelsdepartementet der han satt ut regjeringsperioden til 5. mars 1923. Han ble igjen leder av Sosialdepartementet i Johan Ludwig Mowinckels første regjering fra 25. juli 1924 til 4. mars 1926, og ledet Handelsdepartementet i Mowinckels andre regjering fra 15. februar 1928 til 11. mai 1931.

Fra 1916 til 1918 var Oftedal vararepresentant til Stortinget for Holmen krets i Stavanger. Han møtte noen uker i 1917. Han ble innvalgt som fast representant i 1922 og 1925 for kjøpstedene i Vest-Agder og Rogaland. Han var igjen vararepresentant 1928–30. Som fast representant var han medlem av sosialkomiteen.

Oftedal var elev ved Kongsgaard skole i Stavanger.https://www.aftenbladet.no/meninger/debatt/i/763rWw/kongsgaards-fortid-og-fremtid-skolehistorie  Han tok juridisk embetseksamen i 1899 og var redaktør for Stavanger Aftenblad fra 1900 til 1921. Han gjorde avisen til et ledende organ for Venstre på Vestlandet. Han satt i Stavanger bystyre fra 1908 til 1921, i formannskapet fra 1914.

Han var sønn av sogneprest og redaktør Lars Oftedal og hustru Olava Mathilde Ohlsen. Det er reist en statue til minne om ham i Stavanger sentrum.  Han var gift med Alice Stephansen (1877–1938) og hadde sønnene Sven Oftedal, Christian S. Oftedal og Per Oftedal. Dattera Mathilde Oftedal Broch var gift med Theodor Broch.

Referanser

 Eksterne lenker 




Kategori:Norske sosialministre
Kategori:Norske handelsministre
Kategori:Norske statsråder 1905–1940
Kategori:Venstre-statsråder
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter fra Venstre
Kategori:Stortingsrepresentanter for kjøpstedene i Vest-Agder og Rogaland fylker
Kategori:Lokalpolitikere i Stavanger
Kategori:Venstre-politikere i Rogaland
Kategori:Norske redaktører
Kategori:Norske jurister
Kategori:Personer fra Stavanger kommune